Die wêreld in foto’s – 28 Maart 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Lugfoto van ŉ pretpark in Macheng in China se Hubei-provinsie, wys hoe steierwerk ineengetuimel het. Agt mans is gered, maar twee het in die hospitaal gesterf. Foto: Xiong Qi, Xinhua Mense in Istanbul ervaar tans politieke onstabiliteit, en sal binnekort drastiese verandering beleef met die opkomende referendum in Turkye. Foto: Lefteris Pitarakis, AP Kunstenaars van Maharasjtra, ŉ staat in Indië, vier Gudi Padwa – Nuwejaarsdag vir die Marathi-mense. Foto: Rafiq Maqbool, AP ŉ Swerm voëls vlieg verby ŉ windturbine in die vroeë oggendure in Frankfurt, Duitsland. Foto: Michael Probst, AP ŉ Model vertoon Eve Cina se klerereeks tydens die Chinese modeweek in Beijing. Foto: Li Mingfang, AP